
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 112
                                                                din 25 iunie 2020
privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe, modificarea Anexei nr. 1 la Hotărârea Consiliului Local Sighișoara nr. 96/28.05.2020, respectiv a  Listei de prioritate pentru acordarea locuinţelor A.N.L. și avizarea unui schimb de locuințe
               Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.334/05.06.2020 şi la Consiliul Local Sighișoara cu nr. 13.965/15.06.2020, de referatul de aprobare, înregistrat cu nr. 13.336/05.06.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019, privind Codul administrativ, cu modificările și completările ulterioare;

Având în vedere procesul - verbal cu nr. 13.333/05.06.2020 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din care reiese repartizarea conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 96/28.05.2020, respectiv repartizarea pentru doamna Bucur Iuliana - Carolina a apartamentului nr. 10, situat în Municipiul Sighișoara, str. Rozelor, nr. 15, compus din 2 (două) camere și dependințe, repartizarea pentru doamna Negreanu Elena - Loredana a apartamentului nr. 2, situat în Municipiul Sighișoara, str. Miron Neagu, nr. 5, compus din 2 (două) camere și dependințe, urmare a adreselor  S.C. Apă Termic Transport S.A. cu nr. 1.031/19.05.2020 și nr. 1.132/03.06.2020,  înregistrate în mod corespunzător la Municipiul Sighișoara cu nr. 11.871/19.05.2020 și nr. 13.208/03.06.2020, prin care se comunică apartamentele libere şi eliminarea de pe Lista de prioritate, aprobată prin Hotărârea Consiliului Local Sighișoara nr. 96/28.05.2020, a solicitanților care au primit repartiție pentru locuință construită prin programul Agenției Naționale pentru Locuințe, potrivit procesului - verbal cu nr. 13.333/05.06.2020, aprobarea schimbului de locuințe între chiriași, Lazăr (fostă Oprea) Mădalina și Găgeanu Raluca - Minodora, din locuințele închiriate, situate în Municipiul Sighișoara, str. Panseluțelor, nr. 14, ap. 14, respectiv str. Panseluțelor, nr. 14, ap. 6, care și-au exprimat dorința de a face între ei schimbul de locuințe, aflate în administrarea S.C. Apă Termic Transport S.A. și eliminarea de pe lista de prioritate, aprobată prin Hotărârea Consiliului Local Sighișoara nr. 96/28.05.2020, a domnului Colceriu Toader - Emilian, de la poziția 4, punctaj 61, nr. camere 2 (două), ca urmare a renunțării la repartiția locuinței A.N.L., prin declarația depusă;   

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

 Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

 Având în vedere Hotărârea Consiliului Local Sighișoara nr. 18/28.07.2016 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie;
Având în vedere Dispoziția Primarului Municipiului Sighișoara nr. 504/22.08.2016 privind constituirea comisiei sociale de analiză pentru repartizarea locuințelor pentru tineri, construite prin A.N.L., așa cum a fost modificată prin Dispoziția Primarului Municipiului Sighișoara nr. 357/15.04.2019;  
Având în vedere prevederile Hotărârii Consiliului Local Sighișoara nr. 96/28.05.2020 privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 86/30.04.2020, respectiv a Listei de prioritate pentru acordarea locuinţelor A.N.L;

Având în vedere adresa S.C. Apă Termic Transport S.A. cu nr. 1.031/19.05.2020, înregistrată în mod corespunzător la Municipiul Sighișoara cu nr. 11.871/19.05.2020, cu referire la locuința liberă aflată în administrarea acestei societăți; 

Având în vedere adresa S.C. Apă Termic Transport S.A. cu nr. 1.132/03.06.2020, înregistrată în mod corespunzător la Municipiul Sighișoara cu nr. 13.208/03.06.2020, cu referire la locuința liberă aflată în administrarea acestei societăți; 

Având în vedere adresa S.C. Apă Termic Transport S.A. cu nr. 1.065/25.05.2020, înregistrată în mod corespunzător la Municipiul Sighișoara cu nr. 12.371/25.05.2020, prin care se solicită aprobarea schimbului de locuințe A.N.L., schimb solicitat de cei doi chiriași, Lazăr (fostă Oprea) Mădălina și Găgeanu Raluca - Minodora, din locuințele închiriate, situate în Municipiul Sighișoara, str. Panseluțelor, nr. 14, ap. 14, respectiv str. Panseluțelor, nr. 14, ap. 6, prin care își exprimă dorința de a face între ei schimbul de locuințe, aflate în administrarea S.C. Apă Termic Transport S.A., precum și acordul acestei societăți cu privire la realizarea schimbului de locuințe, înregistrat cu nr. 1.064/25.05.2020; 

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 97/28.11.2016; 

Având în vedere îndeplinirea condițiilor legale pentru obținerea unei locuințe în blocurile construite prin Agenția Națională pentru Locuințe; 
Având în vedere Raportul de specialitate al Direcției Administrarea Patrimoniului, înregistrat cu nr. 13.335/05.06.2020, cu propunerea de repartizare în regim de închiriere a unor locuinţe pentru tineri construite prin Agenţia Naţională pentru Locuinţe, modificarea Anexei nr. 1 la Hotărârea Consiliului Local Sighișoara nr. 96/28.05.2020, respectiv a  Listei de prioritate pentru acordarea locuinţelor A.N.L. și avizarea unui schimb de locuințe;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare, 

H O T Ă R Ă Ş T E:

 Art. 1. Se aprobă repartizarea în regim de închiriere a locuinţelor pentru tineri construite prin Agenţia Naţională pentru Locuinţe, astfel:

           1.   Se repartizează apartamentul nr. 10, situat în Municipiul Sighişoara, str. Rozelor, nr. 15, compus din 2 (două) camere şi dependinţe, doamnei Bucur Iuliana - Carolina.

           2.   Se repartizează apartamentul nr. 2, situat în Municipiul Sighişoara, str. Miron Neagu, nr. 5, compus din 2 (două) camere şi dependinţe, doamnei Negreanu Elena - Loredana. 

Art. 2. Date fiind prevederile articolului precedent și declarația pe propria răspundere de renunțare la repartiție a locuinței A.N.L. a domnului Colceriu Toader - Emilian, se aprobă modificarea Anexei nr. 1 la Hotărârea Consiliului Local Sighișoara nr. 96/28.05.2020, în sensul că se elimină din Lista de prioritate pentru acordarea locuințelor A.N.L. următoarele poziții după cum urmează:
    - poziția 4, privind pe Colceriu Toader - Emilian, cu domiciliul în Sighișoara, str. Crizantemelor, nr. 9, bl. 443, sc. C, ap. 12, punctaj 61, data cererii 10.04.2014, nr. camere 2, conform declarației de renunțare amintită;  
    - poziția 5, privind pe Bucur Iuliana - Carolina, cu domiciliul în Sighișoara, str. Plopilor, nr. 23, ap. 18, punctaj 61, data cererii 30.07.2018, nr. camere 2, conform articolului precedent din prezenta hotărâre;   

   - poziția 6, privind pe Negreanu Elena - Loredana, cu domiciliul în Sighișoara, str. Dumbravei, nr. 60, ap. 25, punctaj 60, data cererii 21.04.2015, nr. camere 2, conform articolului precedent din prezenta hotărâre.    

Art. 3. Date fiind prevederile articolelor precedente, în urma modificărilor, se aprobă Lista de prioritate pentru acordarea locuințelor A.N.L., potrivit Anexei nr. 1 la prezenta hotărâre.

            Art. 4. Se avizează schimburile de locuințe între chiriașii, titulari ai contractelor de închiriere de locuințe, astfel:

               - Chiriașa Lazăr (fostă Oprea) Mădălina, titulară a contractului de închiriere nr. 107/15.03.2018, a locuinței situată în Municipiul Sighișoara, str. Panseluțelor, nr. 14, ap. 14, va face schimb cu,

               - Chiriașa Găgeanu Raluca - Minodora, titulară a contractului de închiriere nr. 49/22.01.2018, a locuinței situată în Municipiul Sighișoara, str. Panseluțelor, nr. 14, ap. 6. 

Art. 5. Administratorul S.C. Apă Termic Transport S.A. va încheia noile contracte de închiriere, ca urmare a repartizării locuințelor, precum și a avizării schimbului de locuințe. 

Art. 6. Celelalte prevederi ale Hotărârii Consiliului Local Sighișoara nr. 96/28.05.2020 își păstrează valabilitatea. 

            Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

           Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Toth Tivadar                                   
                                                Contrasemnează pentru legalitate
                                     SECRETARUL GENERAL al municipiului,
                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Administrarea Patrimoniului;

  3 ex. Compartimentul Spaţiu locativ;

  3 ex. S.C. Apă Termic Transport S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri, construite prin A.N.L.
20 ex.

B.A.  

